open-index/open-wikipedia-markdown huggingface dataset:
ואצת

[200px|ממוזער|שמאל|תבליט של ואצת במקדש [חתשפסות בדיר אל-בחרי]]
**ואצת** או **ואצית** הייתה אלה מצרית בצורת קוברה. הייתה אלת העיר בותו, יותר מאוחר הייתה לאלה של הפפירוסים, פרעונים ושל כל מצרים התחתונה. הוצגה בתור קוברה הכרוכה סביב צמח פפירוס. על פי המיתוס ואצת עזרה לאיזיס להציל את בנה הורוס מדודו סת כשאיזיס הסתתרה בדלתא של הנילוס. דמיון בין מיתוס זה למיתוס של לטו ואפולו הוביל לכך שבתקופה הלניסטית קישרו  בין ואצת ללטו.

ואצת הייתה אחת משתי גבירות שייצגו את מצרים העליונה והתחתונה. לכל חלק של הממלכה המצרית היה כתר שייצג אותה, לבן לעליונה ואדום לתחתונה ושניהם ייצגו את הממלכה המאוחדת. נחבת בצורת נשר ייצגה את מצרים העליונה ואצת בצורת קוברה ייצגה את מצרים התחתונה.

## ראו גם
* אלוהויות במצרים העתיקה

## לקריאה נוספת
* שלומית ישראלי, **המיתולוגיה המצרית**, מפה הוצאה לאור, 2005, עמ' 78, 97, 215

## קישורים חיצוניים

* 

* מצרים - דתות ותרבויות

## הערות שוליים

קטגוריה:אלות מצריות
קטגוריה:נחשים אגדיים
המבנים המסורתיים של האשנטי

**המבנים המסורתיים של האשנטי** הם סדרת מבנים שהוכרזו בשנת 1980 כאתר מורשת עולמית מטעם ארגון אונסק"ו. מבנים אלה מפוזרים בעשרה אתרים באזור ההתיישבות ההיסטורי של עם האשנטי, צפונית-מזרחית ודרומית לעיר קומאסי שבגאנה, והם מהווים את השריד החומרי האחרון לתרבותם, שהגיעה לשיאה במאה ה-18 ובתחילת המאה ה-19. 

מרבית כפרי האשנטי חרבו במהלך המלחמות שהתחוללו בינם לבין הבריטים, בין השנים 1806 ו-1901; וכיום שרד מספר מועט של מבנים מסורתיים, רובם בני לא יותר ממאה שנים, החבים את קיומם לעובדה ששימשו כמקדשים. בעבר שימשו בתים דומים גם למגורים וכמחסנים. עשרת האתרים שוכנים בכפרים אבירים (Abirim), אסאוואסה (Asawase), אסנמאסו (Asenemaso), בודוואסה (Bodwease), אג'יסו בסאסה (Ejisu Besease), אדארקו ג'אצ'ייה (Adarko Jachie), אדוונאסה (Edwenase), קנטינקרונו (Kentinkrono), פטאקרו (Patakro) וסאמאן (Saaman).

המבנים עשויים מאדמה, עץ וקש, והם רגישים לפגעי הזמן ומזג האוויר. הם ערוכים סביב חצר מרכזית, ובנויים מסדרה של עמודי עץ, חיפוי מחזרן וגגות קש מחודדים הנחים על קונסטרוקציית עמודים. רצפתם עשויה מעיסת חרסית, וחזיתם הקדמית צבועה בלבן ומחופה בתבליטים עשירים מבוץ המודבקים על יריעות העץ. העיטורים כוללים צורות גאומטריות דוגמת ספירלות וערבסקות, עיטורים מעולם הצומח, ודמויות אדם ובעלי חיים. העיטורים קשורים אל סמלי האדינקרה (Adinkra) המסורתיים, שלהם נודעת משמעות דתית ומסורתית, והם הועברו מדור לדור. בחזית המבנה קבוע מעקה ולעיתים גם חלון שבו סורג מסוגנן. 

הגשמים והלחות האופייניים לאקלים הטרופי, כמו גם פגיעת הטרמיטים מקשים על שימור המבנים; וברובם הוחלף גג הקש בגג מתכת, ואחרים השתמרו באופן חלקי. ועד המוזיאונים ומונומנטים של גאנה (The Ghana Museums and Monument Board) מתחזק את האתרים.

## גלריה

קובץ:Adinkra motifs Rattray 1927.jpg|דוגמאות לעיטורי אדינקרה
קובץ:The National Archives UK - CO 1069-34-99-1-001.jpg|מבנה אשנטי מסורתי
קובץ:The National Archives UK - CO 1069-34-100-1-001.jpg|מבנה אשנטי מסורתי
קובץ:The National Archives UK - CO 1069-34-122-2-001.jpg|מבנה אשנטי מסורתי


## קישורים חיצוניים

* אודות סגנון הבנייה המסורתי של האשנטי
* גלריית תמונות
* conservation practice in Ghana, a case study: the fetish house at Asawasi - Ashanti 

קטגוריה:גאנה: אתרי מורשת עולמית
הלגונה הדרומית באיי רוק

**הלגונה הדרומית באיי רוק** היא לגונה המשתרעת על פני למעלה מ-100,000 הקטאר באיי רוק שבמדינת האיים פלאו. בלגונה נמצאים למעלה מ-400 איים, בהם גדלים מינים רבים של אלמוגים, כרישים, עופות וצמחים, שרבים מהם אנדמיים לאזור. מלבד המערכת הטבעית העשירה ניתן למצוא באיים שרידים של אמנות סלע, כפרים, ותלי קבורה, שחלקם בני למעלה מ-3,000 שנים.

## קישורים חיצוניים

קטגוריה:פלאו: גאוגרפיה
קטגוריה:פלאו: אתרי מורשת עולמית
פדרו דה סן חוסה בטאנקור

הקדוש **פדרו דה סן חוסה בטאנקור** (בספרדית: **Pedro de San José Betancur**; 21 במרץ 1626 – 25 באפריל 1667) היה מיסיונר ספרדי וקדוש של הכנסייה הקתולית.

## ביוגרפיה
נולד בטנריפה שבאיים הקנריים למשפחה חקלאית. עבד כאיכר. בגיל 23 עזב את ארצו והפך למיסיונר בגואטמלה, שם הקים את "מסדר גבירתנו של בית לחם" ובתי חולים. עבודת הצדקה שלו התפשטה במהירות ברחבי מרכז אמריקה. נפטר ב-25 באפריל 1667.

הוא קודש על ידי האפיפיור יוחנן פאולוס השני בשנת 2002 כקדוש הראשון של האיים הקנריים, גואטמלה ואמריקה המרכזית. חגו נחגג ב-24 באפריל.

עקב העבודה המיסיונרית שלו הוא ידוע בכינוי "פרנציסקוס מאסיזי האמריקאי". קברו נמצא בכנסיית סן פרנסיסקו, אנטיגואה גואטמלה. בטנריפה יש מערה בדרום האי הקשורה לפדרו דה סן חוסה ושמהווה מקום עלייה לרגל.

## קישורים חיצוניים


* Oraciones Beethlemitas
* Biografía de San Pedro de San José de Betancur
* Obras del Hermano Pedro 
* Orígenes del Santo Hermano Pedro

קטגוריה:קדושים נוצרים
קטגוריה:פרנציסקנים
קטגוריה:טנריפה: אישים
קטגוריה:ספרדים שנולדו במאה ה-17
קטגוריה:ילידי 1626
קטגוריה:נפטרים ב-1667
מסדר התהילה (האימפריה העות'מאנית)

**מסדר התהילה** (בטורקית: **Nişan-i İftihar**) היה מסדר ועיטור הצטיינות של סולטנות האימפריה העות'מאנית.

המסדר נוסד על ידי הסולטאן מהמוט השני ב-19 באוגוסט 1831. ישנה טענה שעם היווסדות אות המג'ידיה ב-1852 מסדר התהילה הפך למיושן, אם כי ישנן עדויות להענקות נוספות בהמשך השנים.

העיטור נוסד בתקופה בה האימפריה העות'מאנית עוברת שינוי ורפורמות בצבא ובתרבות, שינוי שקירב את האימפריה לעולם המערבי. מסדר התהילה היה בין מספר עיטורים שנוסדו בתקופה זו ונועדו לענידה על גבי חליפות ומדים מערביים, אך עם זאת מערכת העיטורים והמסדרים העות'מאנית הייתה עדיין מסורבלת ופחות מאורגנת.בשנת 1852 נוסד מסדר המג'ידיה ולאחריו מספר עיטורים ומסדרים נוספים. כל אלו התאימו יותר לשיטת עיטורים חדשנית ומסודרת יותר והובילו לביטול חלקי של מסדר התהילה, העיטורים אשר חולקו לפני כן נלקחו חזרה והוחלפו בעיטורים מהשיטה החדשה. אחת הסיבות לכך הייתה השימוש הנרחב ביהלומים בעיטור, מה שעלה הרבה כסף לקופת המדינה המצומצמת. עם זאת, המסדר המשיך להתקיים באופן מצומצם והוענק לבודדים עד ביטול המסדר בשנת 1931.

## קישורים חיצוניים

* עיטורים עות'מאנים באתר הארכיונים ומרכז המחקר העות'מאני.

קטגוריה:האימפריה העות'מאנית: עיטורים
דינוזאור (סרט)

**דינוזאור** (באנגלית: **Dinosaur**) הוא סרט קולנוע אמריקאי בהנפשה ממוחשבת, ה-39 בסדרת סרטי ההנפשה הקלאסיים של חברת וולט דיסני, שיצא לאקרנים ב-19 במאי 2000.

זהו הסרט המונפש הראשון של דיסני שכל דמויותיו הונפשו בהנפשה ממוחשבת. כל הרקעים בסרט הם נופים אמיתיים שצולמו במיוחד עבורו.

במשך שמונה שנים נחשב הסרט לכזה העומד בפני עצמו. רק ב-2008 החליטה החברה לצרף את הסרט לסדרת סרטי ההנפשה הקלאסיים שלה, כפי הנראה במטרה לדאוג לכך שהסרט "פלונטר" ייחשב לסרט ה-50 בסדרה.

## עלילה
נקבת איגואנודון נאלצת לנטוש את הקן שלה בעקבות הסתערות של קרנוטאורוס טורף. מהקן שלה שרדה רק ביצה אחת. לאחר שהביצה עוברת מסע מטלטל היא מגיעה לאי הלמורים שם היא בוקעת. הלמורים החיים באי מאמצים את האיגואנודון הקטן ומעניקים לו את השם אלאדר. אלאדר גדל והופך לדינוזאור גדול יחד עם ידידיו הלמורים אך יום אחד מטאור פוגע באי ומחריבו. אלאדר מצליח לברוח מהאי יחד עם משפחתו הקטנה שגידלה אותו. אלאדר מגיע לאי חדש שבו בפעם הראשונה הוא פוגש דינוזאורים בני מינו. הוא מצטרף לקבוצת הדינוזאורים הגדולה שעוברת מסע אל אתר הקינון שבו יוכלו לחיות בנחת. אלאדר מתידד עם שתי דינוזאוריות זקנות, ברכיוזאורוסית וסטירקוזאורוסית, שבקושי מצליחות לעמוד בקצב שקרון מנהיג העדר מקציב. אלאדר נאלץ להתמודד עם קרון, מוטבורזאורוס ומנהיג העדר וברוטון עוזרו שמסרבים להקשיב לבקשתו להאט מעט את הקצב כדי לאפשר לחלשים לעמוד במסע המפרך. בסופו של דבר עקשנותו של קרון ללכת אך ורק בשיטות שלו ולא להתחשב בחלשים, גורמת לכך ששני קרנוטאורים כמעט מחסלים את שבט הדינוזאורים, ולכך שקרון עצמו נהרג על ידי קרנוטאורוס ענק.

בסופו של הסרט השבט בא יחד עם אלאדר לאתר הקינון דרך מסלול פשוט יותר שאלאדר מצא. הסרט מסתיים בכך שלאלאדר ובת זוגו נירה (אחותו של קרון) בוקע דינוזאור באתר הקינון.

## מדבבים ודמויות

## קישורים חיצוניים

* 

* 

קטגוריה:דיסני: סרטי הנפשה
קטגוריה:סרטי דינוזאורים
קטגוריה:סרטי אנימציה ממוחשבת
קטגוריה:אולפני ההנפשה של וולט דיסני: סרטים
קטגוריה:סרטים אמריקאיים משנת 2000
קטגוריה:סרטי אנימציה על יתומים
מוג'דה

**מוג'דה (בת-אל) הפאוקור** (בטורקית: **Müjde Hepokur**; נולדה ב-22 באוגוסט 1984 באיסטנבול, טורקיה) היא זמרת טורקיה שהתפרסמה בישראל.

## ביוגרפיה
אביה, מוסטפא, היה נגן בגלמה ואמה, פיליז, היא זמרת. בגיל צעיר הוריה התגרשו והיא גדלה אצל סבתה. לאחר מכן עברה לישראל עם אביה שהתפרנס כנגן, בין היתר של מיקי גבריאלוב ועופר לוי.

ב-1992 כשהייתה בת שמונה פנה אביה אל האמרגן אלי בנאי (אמרגנה של זהבה בן) ומוג'דה צורפה למיקי גבריאלוב, כששרו יחדיו את הדואט "גברת מגונדרת". בעקבות ההצלחה הוזמנה מוג'דה על ידי מיקי פלד להיות כוכבת אורחת בפסטיגל באותה שנה, ולאחר מספר חודשים יצא לאור אלבומה הראשון "אמא ישראל", הכולל את הלהיט "הופ הופ" ("בטיילת על המדרכה"), שיר שביצע במקור מיקי גבריאלוב.

ב-1993 יצאה קלטת הווידאו הראשונה שלה, הנושאת את שם אלבום הבכורה. הקלטת הופקה על ידי אבי גואטה.

מוג'דה הפכה לכוכבת בתרבות הישראלית, הופיעה בתוכניות טלוויזיה רבות (לילדים ולמבוגרים) ואף השתתפה בפרסומת לשיחת ועידה של בזק.

ב-1994 הוציאה את אלבומה השני, "הנסיכה". האלבום הופק על ידי אבי גואטה, גם לאלבום הזה הופקה קלטת וידאו הנושאת את שם האלבום. אמה המאמצת של מוג'דה - זיוה, הפכה לאמרגנית שלה.

בשנת 1996 הוציאה מוג'דה אלבום לילדים בעברית ובטורקית, שנשא את השם "מחייכת ורוקדת". באותה שנה מוג'דה ואביה התגיירו, ומוג'דה שינתה את שמה לבת-אל.

בשנת 1999 הוציאה מוג'דה את אלבומה האחרון בישראל שנקרא "מאושרת", בו נכלל השיר שנקרא "אלוקים אנא עזור" שנכתב בעקבות רעידת האדמה שהתרחשה בטורקיה באותה השנה.

לאחר עזיבתה את הארץ וחזרתה לטורקיה, היא הקליטה מספר להיטים בטורקית. באחת מתוכניות האירוח בטלוויזיה הטורקית, ביצעה בעברית את השיר "לב זהב" של שרית חדד.

בתוכנית "כך היה" שצולמה בשנת 2014 עם מיקי גבריאלוב, גבריאלוב סיפר שמוג'דה היגרה לגרמניה ושם היא ממשיכה להופיע בטורקית לקהל של מהגרים.

היא מגיעה לארץ לסירוגין, ומופיעה יחד עם הזמרת רינת בר.

## חיים אישיים
מוג'דה נישאה למסעדן ישראלי שפגשה בהופעה בבת ים, ובהמשך השניים התגרשו.

בשנת 2003 עזבה את ישראל וחזרה לארץ מולדתה, טורקיה.

היא נשואה בשנית לקלידן מההרכב שלה.

## קישורים חיצוניים

*
*

## הערות שוליים

קטגוריה:זמרות השרות בעברית
קטגוריה:זמרים השרים בטורקית
קטגוריה:ילדי פלא ישראלים במוזיקה
קטגוריה:זמרות טורקיות
קטגוריה:משתתפות הפסטיגל
קטגוריה:עולים לא-יהודים
קטגוריה:גרות
קטגוריה:טורקיות שנולדו ב-1984
קטגוריה:טורקים שנולדו ב-1984
בית הנוטרים (בנימינה)

**תחנת הנוטרים** בבנימינה, היא תחנת נוטרים אזורית שריכזה פעולות ביטחוניות שונות החל משנת 1938, עם הקמת משטרת הנוטרים בארץ ישראל בידי שלטונות המנדט הבריטי. התחנה נבנתה בין עמודיו של מגדל המים הקיים בבנימינה שהוקם בשנת 1922 בנקודה הגבוהה ביישוב, במימון הברון רוטשילד. תחנת הנוטרים ממוקמת ברחוב קרן היסוד בסמוך לבית הכנסת "תפארת בנימין".

המבנה החליף את התחנה הראשונה אשר שכנה במרתף מלון הולץ. 

בין השנים 1936–1946 מפקד התחנה היה מאיר פולק (1910–2018). גג התחנה שימש כעמדת תצפית וממנו התקיים קשר עם יישובי הסביבה באמצעות איתות מורס בלילה, ואיתות שמש ביום. 

המבנה הוסב למוזיאון בשנת 1996, בידי העמותה לשימור ושחזור עבר המושבה בנימינה. בקומה השנייה של המבנה מוצגים כיום מקלעים, פנס איתות שהיה בשימוש בתחנה ותחנת שידור מחתרתית אשר הייתה בשימוש ההגנה. במקום מוצבת כיום גם דמותו של קפטן דרקפורד, מפקד בריטי אשר העלים עין מפעילויות בלתי חוקיות של אנשי ההגנה בבנימינה. מחוץ למבנה מוצב סליק חבית של ארגון ההגנה אשר התגלה ריק מתוכן בבית הקברות של בנימינה במאי 1995.

## קישורים חיצוניים
 
* תחנת הנוטרים באתר בנימינה

קטגוריה:בסיסי ההגנה
קטגוריה:נוטרות
קטגוריה:מוזיאונים לתולדות היהודים בארץ ישראל
קטגוריה:בנימינה: מבנים
קטגוריה:אתרי מורשת במחוז חיפה
צב רך סיני

**צב רך סיני** (שם מדעי: *Pelodiscus sinensis*; בעבר השתייך לסוג: *Trionyx*) הוא מין של צב רך המתקים בטבע בנהרות איטיים בסין, רוסיה, קוריאה ויפן והוא מצוי בטבע בסכנת הכחדה. המין תואר לראשונה ב-1835 ביי החוקר ארנד אלפרד אאוגוסט ויגמן.

## מראה
הצב הרך הסיני יכול להגיע לגודל של כ-28 עד 33 ס"מ, כשהנקבות יותר גדולות מהזכרים וכמו שאר הצבים הרכים בעל שריון מונמך מעל גבו, הבולט פחות סביב העורף והגפיים, מה שמאפשר לצב לנוע במהירות במים. על רגליו קרומי שחייה המסייעים לו בשחייה. לצב חוטם ארוך ונחיריים צינוריים המאפשרים לו ליצור מעין שנורקל במים הרדודים בהם הוא חי. בשעת מנוחה הצב שרוע על קרקעית הנהרות כשהוא מכוסה חול או בוץ, ומרים את ראשו על מנת לנשום או לתפוס טרף.

## התנהגות
צב זה הוא יצור איטי השוכן לאורך מקווי מים, הן מתוקים והן מליחים לאורך מזרח אסיה. הוא גם הופץ בידי האדם לעוד מדינות כמו הוואי.

הצב הוא צייד לילי וניזון מסרטנים, רכיכות, חרקים, דגים ודו-חיים ומגוון גם בצמחי מים.

## רבייה
הנקבה מטילה 17 עד 28 ביצים בכל הטלה, פעמיים עד ארבע פעמים בשנה.

## שימור
לאורך סין מגדלים בחוות (לאחר שנלקח מהטבע) צב זה כדי להכין ממנו מרק צבים, מה שגורר אותו לסכנת הכחדה, נוסף על סכנות כתוצאה ממחלות, זיהום מים ופגיעה בבית גידולו ומציד. הצב מגודל בחוות צבים  מיוחדות לשמש כמאכל, מה שהופך אותו לצב הכלכלי ביותר.

## ביבליוגרפיה

* Wiegmann, A. F. A. 1835. Beiträge zur Zoologie, gesammelt auf einer Reise um die Erde, von Dr. F. J. F. Meyen. Amphibien, Nova Acta Acad. Leopold.-Carol. 17: 185-268.

## הערות שוליים

## קישורים חיצוניים
* 

* Soft Shell Turtle (''Pelodiscus sinensis'') Photos
* Turtles of the World - ''Pelodiscus sinensis''
* אורן דותן, החיה היחידה בעולם שמשתינה מהפה - אתר Mako

קטגוריה:בעלי חיים שתוארו ב-1834
קטגוריה:טקסונים שתוארו בידי ארנד אלפרד אאוגוסט וויגמן
קטגוריה:צבים רכים
קטגוריה:סין: זוחלים
קטגוריה:סין: מינים אנדמיים
אגם אלמנטייטה

**אגם אלמנטייטה** (אנגלית **Lake Elmenteita**) הוא "אגם בסיסי" רדוד בקניה, השוכן בשבר הסורי-אפריקאי, כ-120 ק"מ צפונית-מערבית לבירה ניירובי וכ-20 ק"מ דרומית-מזרחית לעיר נקורו. בשנת 2011 הוכרזו האגם וסביבתו הקרובה - יחד עם שני אגמים נוספים בקניה, אגם נקורו ואגם בוגוריה - כאתר מורשת עולמית המשתרע על-פני שטח של 25.24 קמ"ר.

## גאוגרפיה
אורכו של האגם מצפון-לדרום הוא כשמונה ק"מ, ורוחבו המרבי מגיע לארבעה ק"מ. הוא משתרע על-פני שטח של 18 קמ"ר, ומנקז שטח של כ-630 קמ"ר. האגם רדוד, וברוב שטחו אין עומקו חורג ממטר בודד. הוא שוכן בגובה של 1,670 מטרים מעל פני הים, ומוקף בטורי גבעות נמוכות ממזרחו וממערבו. בצידו הדרומי של האגם משתרעים בתרונות נרחבים שמקורם בשפכי לבה שפרצו במהלך ההולוקן ממספר חרוטים געשיים השוכנים באזור. 

## החי והצומח
למעט ריכוז קטן של בתי מלון בצידו המזרחי, מוקף האגם מכל צדדיו בשטחים חקלאיים, בחורשים וביערות האופייניים לאזורים גבוהים (בעיקר עצי שיטה), וכן בצמחייה עשבונית וצמחיית שיחים. 

באגם לא חיים דגים, למעט דגי אמנון שהובאו אליו בשנת 1962, והחיים סמוך למעיינות החמים שבצידו הדרומי. האגם מצטיין בריכוזים גדולים של ציפורי פלמינגו מצוי ופלמינגו זוטר, הניזונים מפגיות של סרטנאים ומכחוליות, אם כי מספרם הולך ומתדלדל בשל דגי האמנון המושכים מיני עופות אחרים, הניזונים גם מביצי וגוזלי הפלמינגו. עוד חיים באגם ריכוזים גדולים של שקנאים, המקננים על איונים סלעיים ונודדים מדי יום לאגמים הסמוכים בחיפושם אחר מזון. נוסף על שני מינים אלה, נצפו באגם ובסביבתו כ-450 מיני עופות, מהם 49 מיני עופות מים ועשרה מינים פלארקטים. עם היונקים החיים באגם ובסביבתו נמנים כ-150 פרטים של ג'ירף רוטשילד, וכן זברות, צבאים וחזירי יבלות מצויים.

## כימיה ("אגם בסיסי")
אגם בסיסי (באנגלית soda lake) הוא אגם שבו רמת החומציות (pH) של המים גבוהה מ 7. בדרך כלל בין 9 ל-12.

הערך \mbox{pH}=\mbox{7} מתייחס לרמת החומציות של מים מזוקקים, או תמיסה נייטרלית אחרת. משמעותו של pH=7 היא שריכוז יוני ההידרוניום ( +H3O) שווה לריכוז יוני ההידרוקסיל ( -OH). מי ברז או מי גשם אינם טהורים, ומכילים חומרים מומסים שונים, ולכן ה-pH שלהם עשוי להיות שונה במעט מ-7. באגמים שונים רמת החומרים המומסים יכולה להיות גבוהה מאוד ובהם התפתחה רמת חומציות גבוהה במיוחד או נמוכה במיוחד. רמת החומציות של ים המלח, לדוגמה, היא 6.2 (נכון לשנת 2012).

ערכי pH הגבוהים מ-7 הם **[[בסיס (כימיה)|בסיסיים]]** יותר, בהם ריכוז ה +H3O נמוך מריכוז -OH. ערכים נמוכים מ-7 מייצגים **[[חומצה|חומציות]]**, ובהם ריכוז +H3O גדול מריכוז -OH.
סולם הדרגות שבו נמדד ה- pH הוא לוגריתמי (לפי בסיס 10), כלומר ההבדל בין pH 1 ל-pH 2 הוא יחס ריכוזים שונה פי 10.לדוגמה, בקפה שחור עם ערך pH=5 החומציות גבוהה פי 100 מבמים, בעגבנייה, שלה pH=4 החומציות גבוהה פי 1,000 מבמים, בחומץ עם ערך pH=3 החומציות היא פי 10,000 מבמים, וכן הלאה.

## קישורים חיצוניים

* סרטון אודות האגם

[מרכז|250px|[פלמינגו באגם]]

אלמנטייטה
אלמנטייטה
אגם בוגוריה

**אגם בוגוריה** (אנגלית **Lake Bogoria**) הוא אגם בסיסי רדוד בקניה, השוכן בשבר הסורי-אפריקאי, כ-180 ק"מ צפונית-מערבית לבירה ניירובי וכ-10 ק"מ צפונית לקו המשווה. האגם וסביבתו מוכרזים כשמורת טבע מאז 29 בנובמבר 1973, ובשנת 2011 הם הוכרזו - יחד עם שני אגמים נוספים בקניה, אגם נקורו ואגם אלמנטייטה - כאתר מורשת עולמית המשתרע על-פני שטח של 107 קמ"ר.

## גאוגרפיה
[שמאל|250px|[גייזר ופלמינגו באגם]]
אורכו של האגם מצפון-לדרום הוא כ-19 ק"מ, ורוחבו המרבי מגיע ל-3.5 ק"מ. הוא משתרע על-פני שטח של 38 קמ"ר, והוא מנקז שטח של כ-930 קמ"ר. האגם רדוד ועומקו מגיע לכעשרה מטרים לכל היותר. הוא שוכן בגובה של 991 מטרים מעל פני הים, והוא מוקף ברכסי הרים במזרחו, בטורי גבעות במערבו ובאזור ביצתי בצפונו. בסביבת האגם שוכנים מאפיינים געשיים שונים, דוגמת מעיינות חמים בטמפרטורה הנעה בין 39 ל-98.5 מעלות צלזיוס, פומרולות ולפחות 18 גייזרים שפעילותם מושפעת גם מגובה מפלסו (באגם שוכן ריכוז הגייזרים הגדול באפריקה).

מי האגם בסיסיים (pH :10.5) ומליחים, והם עשירים ביונים של נתרן, ביקרבונט וקרבונט, שמקורם במי נגר ובכמאתיים מעיינות אלקאליים לאורך חופיו ובקרקעיתו. באגם מספר שכבות מים המסודרות בהתאם לתכולת המלחים שבהן (Meromictic lake), כך שהשכבה הכבדה ביותר שוכנת בתחתית גוף המים.

## החי והצומח
הצומח בסביבת האגם מונה 210 מינים, ובעיקרו מורכב מצמחייה עשבונית המסוגלת להתקיים בסביבה בסיסית ומצמחיית שיחים הנשלטת על ידי עצי שיטה, קומברטום (*Combretum*) ופיקוס. באגם פורחות אוכלוסיות אצות וכחוליות המשמשות כמזונם העיקרי של יותר ממיליון וחצי פרטי הפלמינגו הזוטר החיים באגם. נוסף על הפלמינגו הזוטר נצפו באגם יותר מ-370 מינים נוספים של עופות, ויונקים שונים האופייניים לסוואנה, דוגמת הקודו.

## קישורים חיצוניים

* אודות האגם

## הערות שוליים

בוגוריה
בוגוריה
אליהו קושלבסקי

הרב **אליהו קושלבסקי** (ה'תרס"ט, 1909 – כ' באלול ה'תשנ"ב, 18 בספטמבר 1992) היה רבה של באר שבע, ולפני כן ראש ישיבה ורב בארצות הברית וממייסדי ישיבת חפץ חיים בניו יורק.

## קורות חייו
נולד בעיר מאלאט בליטא, לרב משה אהרן קושלבסקי ולריכל שהייתה ממשפחת הגאון מווילנה. אחיו היה הרב אריה זאב גורביץ, לימים ראש ישיבת גייטסהד. בהיותו פחות מבן שלוש עשרה נכנס ללמוד בישיבת סלובודקה, ונודע בכינוי "העילוי ממאלאט". במוסד זה למד שנים רבות (ה'תרפ"ג–ה'תרצ"ד). למד גם בישיבת רמיילס ובישיבת וילקומיר.

בשנת תרצ"ה (1935) עלה לארץ ישראל ולמד בישיבת חברון בירושלים ובישיבת היכל התלמוד בתל אביב. לאחר נישואיו, נסע בסוף שנות ה-30 לארצות הברית, שם כיהן כראש ישיבה על שם הרב שלמה קלוגר. יחד עם הרב מנחם מנדל זקס, חתנו של החפץ חיים, הקים את ישיבת חפץ חיים בניו יורק. החל משנת תש"י כיהן כרב קהילה בפטרסון, ניו ג'רזי.

בשנת תשי"ג (1953) שב לישראל כדי לייסד ולעמוד בראש "מתיבתא מרום ציון קריית נוער ירושלים" עבור עולים חדשים בשכונת בית וגן בירושלים, כסניף ארצישראלי של ישיבת תורה ודעת. בשנת 1959 התמנה לרב הראשי של באר שבע ואב בית הדין בעיר. בתקופת כהונתו הקים ופיתח מוסדות תורה ודת שם. בשנת תשל"ט (1979), בהגיעו לגיל שבעים, פרש מתפקידו ועבר להתגורר בירושלים, שם נפטר בשנת תשנ"ב. נקבר בהר המנוחות.
## חיים אישיים
ילדיו:

* הרב צבי – ראש ישיבת היכל התורה בירושלים, וחתנו של הרב אריה זאב גורביץ.
* פרופ' הרב אברהם פנחס - ממקימי היישוב מיתר.
* הרב משה אהרון - מבני ברק.
* בתו - אשת הרב דניאל פרבשטיין, ר"מ בישיבת נחלת הלויים בחיפה ובנו של הרב אברהם פרבשטיין.
* בתו - אשת הרב ליפא רבינוביץ ממנצ'סטר.

## ספריו
* **נר למאור** - הארות וחידושים בענייני הלכה, תשכ"ט
* **דבר שבמנין** – על ספר המצוות לרמב"ם, תשמ"ג

## קישורים חיצוניים
* הגאון רבי אליהו קושלבסקי, הפרדס

## הערות שוליים

קטגוריה:באר שבע: רבנים ראשיים
קטגוריה:ראשי ישיבה אמריקאים
קטגוריה:ניו ג'רזי: רבנים
קטגוריה:ניו יורק: רבנים
קטגוריה:אנשי העלייה החמישית
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת רמיילס
קטגוריה:בוגרי ישיבת חברון כנסת ישראל
קטגוריה:בוגרי היכל התלמוד
קטגוריה:רבני ישיבת קריית נוער
קטגוריה:אבות בית הדין הרבני בבאר שבע
קטגוריה:ישראלים שנולדו ב-1909
קטגוריה:ישראלים שנפטרו ב-1992
קטגוריה:יהודים הקבורים בהר המנוחות
ג'ייק סיסקו

**ג'ייקוב "ג'ייק" סיסקו** (באנגלית: **Jacob "Jake" Sisko**) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: חלל עמוק 9". ג'ייק הוא בנו הבכור של בנג'מין סיסקו, מפקד תחנת החלל חלל עמוק 9.

## ביוגרפיה של הדמות
ג'ייק נולד בשנת 2355 לג'ניפר סיסקו, אשר נהרגה בשנת 2367 במהלך קרב בוולף 359, בזמן שאביו בנג'מין סיסקו שירת על סיפון ספינת החלל סרטוגה ("*Saratoga*"). בשנת 2369, בניגוד לרצונו, הוא עבר לגור ביחד עם אביו בתחנת החלל חלל עמוק 9.

מהר מאוד ג'ייק התיידד עם נער פרנגי בשם נוג, בנו של רום, למורת רוחם של שני אבותיהם. ג'ייק ונוג הפכו לתלמידים הראשונים שנרשמו לבית הספר שפתחה קייקו או'בריאן על התחנה. כאשר רום משך את נוג מבית הספר, ג'ייק המשיך ללמד אותו בחשאי. השניים הקימו, לתקופה קצרה, תאגיד בשם "No-Jay", כחזית לתוכניות העסקיות שלהם.

ג'ייק שואף להיות סופר, אף על פי שב-2371 הוא מסרב למלגה ללימודים בבית הספר פנינגטון, ניו זילנד, כדור הארץ. הוא יוצא, למשך תקופה קצרה, עם נערת דאבו ממוצא באג'ורני בשם מרדה, בניגוד לרצונו של אביו, אשר מביכה את ג'ייק בפני אביו בכך שהיא חושפת חלק מסודותיו (חיבתו למשחק ההימורים "דום-ג'וט" ולכתיבת שירה). בשנת 2372, ג'ייק כותב טיוטה של הרומן הראשון שלו - "*Anslem*", תחת השפעתה של אונאיה - חייזרית זרה אשר מפתה אותו, על מנת ליזון מהאנרגיה של מוחו במהלך תהליך היצירה.

ככל שג'ייק מתבגר, ומרגיש צורך בעצמאות, הוא עוזב את דירת המגורים של אביו לטובת דירה משלו, ביחד עם שותפו לדירה נוג, כיום צוער באקדמיה של צי הכוכבים אשר נמצא על חלל עמוק 9 לצורך משימת שדה, כחלק מלימודיו. צורת החיים המרושלת של ג'ייק, בניגוד לאובבסיית הניקיון של הצוער נוג, יוצרת מתח בידידות שביניהם, אך בעזרתו של קפטן סיסקו, השניים מצליחים ליישב את המחלוקת שביניהם.

ג'ייק הוא האחראי להיכרות בין אביו לבין קסידי ייטס, קפטן של ספינת משא אזרחית. סיסקו האב יהיה מעורב עימה במערכת יחסים רומנטית, ובסופו של דבר אף יתחתן איתה, בחודשים האחרונים של המלחמה בדומיניון.

בתקופת כיבוש הדומיניון של חלל עמוק 9, ג'ייק נשאר מאחור ומשמש ככתב עבור שירות החדשות של הפדרציה, אף על פי שרוב העבודה שלו מצונזרת על ידי וואיון. עם זאת, הוא מצליח לשלוח בחשאי מסרים לאביו, דרך מורן.

בפרק סיום הסדרה, קפטן סיסקו מצטרף אל הנביאים, ואף על פי שג'ייק עדיין על חלל עמוק 9 בסצנת הסיום של הסדרה, לא ברור אם ימשיך ויישאר שם.

### ביוגרפיה אלטרנטיבית

בציר זמן חלופי, קפטן סיסקו נשאב למימד מוזר, לאחר שנפגע מזרם אנרגיה בחדר מנועי הדיפאיינט. לאור היעלמותו - הצוות מניח כי הוא מת, וג'ייק מתקשה לעכל את מות אביו. מאוחר יותר, סיסקו האב מופיע מספר פעמים במהלך חייו של ג'ייק, שמקדיש את חייו למצוא דרך להשיב את אביו.

## קישורים חיצוניים
* Jake Sisko באתר Memory Alpha (ויקי מסע בין כוכבים)
* Jake Sisko באתר StarTrek.com
## הערות שוליים

קטגוריה:מסע בין כוכבים: חלל עמוק 9 - דמויות
קטגוריה:עיתונאים בדיוניים
קטגוריה:אפרו-אמריקאיים בדיוניים
קטגוריה:ניו אורלינס: דמויות בדיוניות
אורנה רוטברג

**אורנה רוטברג** (נולדה ב-25 באוקטובר 1958) היא שחקנית תיאטרון, טלוויזיה וקולנוע ישראלית.

## ביוגרפיה
רוטברג היא בת להורים ילידי פולין ניצולי השואה, שעלו לישראל בשנת 1948 והשתקעו ברמלה. כשהייתה בת חמש עברה המשפחה להתגורר בחולון ושם התחנכה.

שירתה בצה"ל בבסיס פלמחים כצלמת ניסויי טיסה, ולאחר מכן כמש"קית ת"ש, חינוך ותרבות.

למדה משחק בבית צבי. את לימודי המשחק סיימה כתלמידה מצטיינת וזוכת הפרס ע"ש צבי קליר.

בשנת 1982 הוזמנה להצטרף לתיאטרון החאן הירושלמי, שם שיחקה שנתיים, שלאחריהן הוזמנה להשתתף במחזמר "בין הצלצולים" בתיאטרון בית לסין. במקביל שיחקה את אנה בסרטו של נדב לויתן "בנות", וכן הנחתה עם אבי קושניר את מופע הקיץ של תיאטרון סולן, "ספינת החלומות", וכן המחזמר "הדבורה מאיה" מבית טדי הפקות.

בשנת 1986 זכתה במלגת השתלמות שבמסגרתה למדה שירה, משחק ותנועה בבית ספר גילדהול למוזיקה ודרמה בלונדון, שם גם נישאה בטקס אזרחי בעיריית אוקספורד. עם שובה לישראל התקבלה ושיחקה בתיאטרון הבימה, בהצגה "גן ריקי", בבימויו של מיקי גורביץ' והצגות נוספות.

### תיאטרון
בתיאטרון הקאמרי שיחקה בקברט הסאטירי "היי רימונה" בתפקיד הזונה הפוליטית. הקברט הסאטירי הוזמן לתוכניות האירוח של דן שילון ודן מרגלית, ולאור הצלחתו המשיכה אורנה רוטברג ביחד עם גיא מרוז, יוני להב, צביקה הדר ודרור טפליצקי אל הערוץ השני עם תוכנית המערכונים הסאטירית "נייס גיא".

בשנת 1994 חזרה לשחק בתיאטרון הבימה בהצגות ובמחזות זמר. תחת ניהולו של יעקב אגמון בהבימה, העלתה רוטברג את קברט היחיד שלה, "געפילטעפיש", שאיתו גם הופיעה בברלין, וינה, בלגיה, אוקספורד ולונדון.

בשנת 2002 במקביל לעבודה השוטפת בתיאטרון הרפרטוארי, עלה בתיאטרון "תמונע" המחזה "צמר". בשנת 2004 בתמיכת התיאטרון הלאומי הבימה ובמסגרת פסטיבל תיאטרונטו להצגות יחיד העלתה אורנה רוטברג את הצגת היחיד: "ג'ניס: ראיון עם אגדת רוק" על חייה של ג'ניס ג'ופלין. רוטברג שיחקה בהבימה עד שנת 2011.

ב-2012 שיחקה בתיאטרון בית לסין בהצגה "קיר זכוכית". ב-2013 שיחקה בתיאטרון באר-שבע בהצגה "חבלי משיח". ב-2014 שיחקה בתיאטרון היידישפיל בהצגה "מירה'לה אפרת". בשנים 2015 עד 2017 שיחקה בקומדיה המצליחה של תיאטרון בית-לסין "המוגבלים". ב-2017 שיחקה במחזמר "מצחיקונת" בתיאטרון הקאמרי. ב-2018 שיחקה בהצגה "עושה כרצונו" ובמחזמר "מיקה שלי" (לסירוגין עם מיקי קם). משנת 2020 משחקת רוטברג בתיאטרון בית ליסין. על שני תפקידיה אלה, העניק לה תיאטרון בית ליסין את פרס השחקנית המצטיינת. בימים אלה, משחקת בקומדיה הרומנטית ״דתילונים״. באוגוסט 2024, העניק לה היכל התרבות של קריית מוצקין, תעודת הוקרה על פועלה.

## חיים אישיים
רוטברג חיה בתל אביב. נשואה לאילן כרמי ולהם שני ילדים.

## תפקידים
### תיאטרון

#### [[תיאטרון החאן|תיאטרון החאן הירושלמי]]

#### [[הבימה|תיאטרון הבימה]]

#### [[התיאטרון הקאמרי|תיאטרון הקאמרי]]

#### [[תיאטרון בית ליסין]]

'''תיאטרון צוותא'''

#### [[תיאטרון באר שבע]]

#### הפקות עצמאיות

### קולנוע

### טלוויזיה

## קישורים חיצוניים

* אורנה רוטברג  באתר קוטלר שש
* אורנה רוטברג באתר הבמה
* 
* רבקה מיכאלי, המחזאי אורן יעקובי והשחקנית אורנה רוטברג משוחחים עם רבקה על המחזה 'קיר הזכוכית', 103FM, 8 ביוני 2012
* 

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:בוגרי תיכון מיטרני (חולון)
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1958
קטגוריה:ישראלים שנולדו ב-1958
בלקינד

**בֶּלְקִינְד** (ברוסית: **Белкинд**) הוא שם משפחה יהודי אשכנזי ממקור רוסי. קרוב אטימולוגית לשם "בלקין" שפירושו "סנאי".

קטגוריה:שמות משפחה יהודיים
פליצ'ה ג'ימונדי

**פליצ'ה ג'ימונדי** (באיטלקית: **Felice Gimondi**; 29 בספטמבר 1942 – 16 באוגוסט 2019) היה רוכב אופניים איטלקי. כונה "הפניקס". היה אחד מחמישה רוכבים שניצחו בכל שלושת הגרנד טורס.

## ילדותו והתחלת הקריירה הספורטיבית שלו כחובב
ג'ימונדי נהג לרכב באופניים יחד עם אמו, דוורית שביצעה את עבודתה על גבי אופניים. ב-1964, ג'ימונדי התחרה במירוץ הכביש של המשחקים האולימפיים, וסיים במקום ה-33. אחרי שניצח בגרסת החובבים של הטור דה פראנס ב-1964, הוא הוחתם בקבוצת סאלבארני.

## קריירה כמקצוען
בשנתו הראשונה כמקצוען, כתוצאה מפרישת רוכב אחר בקבוצתו הוא צורף לטור דה פראנס של 1965 בדקה האחרונה, וזכה במירוץ כשהוא הופך לגיבור לאומי איטלקי.

ב-1966 הוא זכה בשניים מחמשת המרוצים הקלאסיים (חמשת המונומנטים): פריז - רובא וג'ירו די לומברדיה.

ב-1967 הוא זכה בג'ירו ד'איטליה. 

ב-1968 הוא זכה בטור של ספרד (הוואלטה אספניה). 

ב-1969 הוא זכה שוב בג'ירו ד'איטליה. 

ב-1973 זכה ג'ימונדי באליפות העולם באופני כביש (אחרי שהגיע שני ב-1971 ושלישי ב-1970), ושוב במירוץ הקלאסי הג'ירו די לומברדיה. 

ב-1974 זכה ג'ימונדי במירוץ הקלאסי מילאנו - סן רמו. 

ב-1976 הוא זכה בפעם השלישית והאחרונה בג'ירו ד'איטליה. 

הוא מחזיק בשיא ההופעות על הפודיום בג'ירו ד'איטליה: 9 בסך-הכל, מתוכן 3 זכיות במקום הראשון, פעמיים במקום השני וארבע פעמים במקום השלישי. 

הישגיו מרשימים אף יותר בהתחשב בכך שרוב-רובה של הקריירה שלו כרוכב מקצועי התנהלה בצל הקריירה של אדי מרקס, הנחשב לרוכב האופניים הגדול בכל הזמנים. 

ג'ימונדי פרש ב-1979, כשבאמתחתו 158 ניצחונות כמקצוען. בין פעולותיו אחרי פרישתו, היה דירקטור ספורטיף (מנהל ספורטיבי) למשך זמן קצר בקבוצת Gewiss, כיהן כנשיא קבוצת "Mercatone Uno" בזמן שרכב בה מרקו פנטאני וכיהן כנשיא קבוצת רכיבת-האופניים TX Active - Bianchi.

ב-16 באוגוסט 2019 נפטר כתוצאה מהתקף לב בעת ששחה בים בעת חופשה בג'ארדיני נקסוס  שבסיציליה.

## חומרים אסורים
ג'ימונדי נכשל פעמיים בבדיקות לאיתור חומרים אסורים: לראשונה ב-1968 בג'ירו של איטליה, ובפעם השנייה ב-1975 בטור דה פראנס.

## קישורים חיצוניים

* פליצ'ה ג'ימונדי באתר היכל התהילה של רוכבי-האופניים 

קטגוריה:מנצחי קטעים בטור דה פראנס
קטגוריה:רוכבי אופניים איטלקים
קטגוריה:מנצחי הטור דה פראנס
קטגוריה:מנצחי ג'ירו ד'איטליה
קטגוריה:איטלקים שנולדו ב-1942
קטגוריה:איטלקים שנפטרו ב-2019
טד

**טד** (Ted) הוא שם פרטי אנגלי, המשמש בעיקר כקיצור לשמות תאודור,  ואדווין.

קטגוריה:שמות פרטיים לגברים
Xterm

[ממוזער|שמאל|מערכת X11 (עם [מנהל חלונות|מנהל החלונות TWM) ובה מספר מסופי XTerm פתוחים]]
**XTerm** (קיצור של X Terminal, כלומר: מסוף לסביבת X) הוא מדמה המסוף הסטנדרטי לסביבות מערכת החלונות X. במצב ברירת המחדל, xterm מטפל במערכת   מעטפת יוניקס. ניתן להשתמש במספר מסופי XTerm במקביל, וכל אחד מהם יספק מערכת קלט-פלט עצמאית (אולם בניגוד למדמי מסוף אחרים, כל מסוף דורש הרצה נפרדת של XTerm).

xterm נכתבה במקור כיישום עצמאי לתחנת העבודה VAXstation גרסה 100 על ידי מרק ונדוורד. אולם הוא הפך להיות חלק ממערכת מסביבת X עוד בגרסאותיה הראשונות (לפני X11). באמצע שנות התשעים של המאה העשרים פיתוח המערכת הזו המשיך בעיקר דרך מיזם XFree86. אנשים שונים כתבו מספר תיקונים ל־XTerm. אחד מהם היה תומאס דיקי, שהחל מיוני 1996 החל לפרסם את גרסאותיו ל־XTerm כטלאי תוכנה לגרסה העדכנית מ־XFree86. בהמשך הוא החל לפרסם את גרסתו כתוכנה עצמאית (אולם מספרי הגרסאות עדיין נקראים Patch level #NNN, כלומר "טלאי מרמה NNN").

## קישורים חיצוניים

* 

## הערות שוליים

קטגוריה:מדמי מסוף
קטגוריה:תוכנה חופשית
קטגוריה:מערכת החלונות X
קטגוריה:תוכנות שהושקו ב-1984
פרמיר

**פרמיר בן דנתור** (פארא - שופעת, מיר - אבן חן) הוא דמות דומיננטית בחלק הרביעי ואילך של הספר שר הטבעות, לסופר ג'.ר.ר. טולקין. הוא בנו של עוצר גונדור, ואחיו של המצביא הדגול בורומיר.

## ביוגרפיה
פרמיר נולד בשנת 2983 לעידן השלישי, חמש שנים לאחר אחיו הבכור בורומיר. על ימי ילדותו לא נודע הרבה, מלבד מה שהעיד על עצמו, שהיה מקבל את פני מיתראנדיר הקוסם בברכה, ולומד ממנו ככל שהבין, וככל שסבלנותו של זה אפשרה. לעומת אחיו, שהיה חובב קרבות ותהילה, היה פרמיר מעדיף את השירה, ודעת תולדות הימים, כעלפים הקדמונים. אי לכך, צוין פרמיר, כמי שלאמיתו של דבר דומה לאביו יותר מאחיו, ודם נומנור  טהור יותר משל אחיו זורם בעורקיו. ולמרות כן, ואולי דווקא משום כך, אביו חבבו פחות מאחיו, וכינהו חניך לקוסמים ויפה נפש.

כשגדל הפך לאחד המצביאים הגדולים ביותר בגונדור, ויד ימינו של אחיו בקרבותיו. הוא היה אחד האחרונים שנותרו בקרב על אוסגיליאת כשהנאזגול כבשו את צדה המזרחי, ונס בשחייה. על גבורתו נאמר שאיש מפרשי הספר לא היה יכול לו, והוא היה נופל בחוסנו מבורומיר אך במעט, ובגבורתו השתווה לו. בשר הטבעות מסופר שהוא ואנשיו תקפו גדוד אויבים שבא מהאראד, והם נצחום. באותו הזמן שנים מאנשיו עולים על עקבות נושא הטבעת פרודו, ומשרתו הנאמן סמוויז גמג'י. כשהשניים בידיו, מבטא פרמיר, בניגוד לאחיו בורומיר, את גדולתו הנפשית, שהיא כעין זו של הגדול בבני האדם בדורו, אראגורן, ולמרות שנודע לו, מפליטת פה של סמוויז, על הטבעת שברשות פרודו, הוא מושך ידו ואינו מנסה אפילו לקחתה, כמו שהבטיח.

בהמשך מסופר שבשובו למינאס טירית, כשפרודו כבר אינו עמו, אביו מתקצף על שלא לקח את הטבעת והביאה לו. הוא נשלח לאחר מכן בראש צבא מזערי יחסית לצבאות מורדור העצומים, לתקוף את חילות האויב שכבשו את אוסגיליאת (במערכה הראשונה של קרב שדות הפלנור), שם אנשיו מנוצחים, בפעם השנייה לאחר שלקחו מהם את הגדה המערבית, ורק החיל האחרון שיוצא מהמצודה בראש אימראהיל נסיך אמרות, מצליח להדוף את הרודפים. אולם פרמיר נפצע, מחץ אויב שאינו מורעל, ולפי השערת אראגורן, הדאגה לגורל ארצו והקדחת שאוחזתו ממוטטות אותו. דעתו של אביו דנתור נטרפת, מפחד האויב, ומאובדן שני בניו, והוא מתכוון לשרוף את עצמו ואת בנו באש, כי הכזיב המערב. אולם גנדלף עוצר בעדו, שכן לאמתו של דבר פרמיר כלל לא הומת, ורק עיניו המעוורות מטירוף של אביו לא השגיחו בכך כביכול. סופו של דבר, דנתור הורג את עצמו, אולם בנו ניצל, ונשלח לבתי המרפא, שם הוא מטופל ימים מועטים לאחר מכן על ידי אראגורן, ומתאושש לאחר שצבאות גונדור יצאו לעבר שערי הארץ השחורה.

לימים ספורים הוא נוטל את שבט העוצר השליט, אולם לאחר שובו של הצבא המנצח, והכתרתו של אראגורן למלך, נותן פרמיר מרצונו את התפקיד לאראגורן, וזה שולחו לאיתילין, כנסיך. הוא נישא לאיאווין בת אאומונד אחות המלך איאומר לה התוודע בבתי המרפא, לאחר הלווייתו וטקס קבורתו של תיאודן המלך, דודה, שנספה במהלך הקרב.

## בסרט
בטרילוגיית הסרטים שעל ידי פיטר ג'קסון, דמותו מגולמת על ידי השחקן האוסטרלי דייוויד ונהם. דמותו שונה מזו שבספר, והוא מוצג כדומה באופיו לבורומיר. ההבדלים מתבטא בכך שפרמיר אכן מתפתה לטבעת כאחיו, ומתקשה לבטוח בפרודו. רק בהמשך, בעקבות תקרית שאירעה בין פרודו לאחד הנאזגול לנגד עיניו של פרמיר, משנה הלה את דעתו.

## קישורים חיצוניים

קטגוריה:שר הטבעות: דמויות
שיחת ועידה

**שיחת ועידה** היא תקשורת אודיו או וידאו מרחוק בין שניים או יותר משתתפים, המאפשרת לערוך דיונים קבוצתיים, פגישות עסקיות, הדרכות, ואירועים חברתיים מבלי הצורך להיפגש פיזית. טכנולוגיית שיחת הוועידה פותחה כדי להתגבר על המגבלות הגאוגרפיות ולחסוך בזמן ובהוצאות הקשורות לנסיעות, תוך הפיכת התקשורת המרחבית ליעילה ונגישה יותר לכל. השימוש בשיחות ועידה הפך לנפוץ ביותר בעקבות התפתחויות טכנולוגיות בתחום התקשורת והאינטרנט, אשר הביאו לשיפור משמעותי באיכות השמע והווידאו, והפכו אותה לכלי לא נפרד מהחיים המקצועיים והאישיים של רבים.[ממוזער|טלפון של חברת [Polycom המיועד לשיחות ועידה]]שיחת ועידה יכולה להיווצר בכך שאחד הצדדים מזמין את המשתתפים הנוספים אל השיחה, או באמצעות התקשרות ישירה אל מספר טלפון המצרפם לשיחת הוועידה (*conference bridge*), או באמצעות קישור או הזמנה בפנימית במערכת שבה מבוצעת השיחה.
בשיחת ועידה ייתכן שכל הצדדים יכולים גם לדבר ולא רק לשמוע, אך לעיתים חלק מהמשתתפים בשיחות הוועידה הם מאזינים בלבד.

שיחות ועידה נפוצו לראשונה כהרחבה לשיחות טלפון בהן יותר משני משתתפים.
באמצעות אתרי אינטרנט כמו QConf ותוכנות כמו סקייפ ואחרות, ניתן ליצור שיחות ועידה למספר רב של משתמשים.

בשנת 2020, כאשר נדרש ריחוק חברתי בשל מגפת הקורונה, עלתה תפוצתם של שירותים לשיחות ועידה בווידאו, כדוגמת זום, ושירותים נוספים הסירו זמנית את מגבלת זמן השימוש או מגבלת כמות המששתתפים האפשרית בשיחות שכאלו.

## ראו גם
* ועידת וידאו

קטגוריה:טלפוניה: שירותים
שיחת טלפון

[ממוזער|אדם בעת שיחה ב[טלפון קווי]]
**שיחת טלפון** היא יצירת קשר (לרוב קולי) באמצעות רשת טלפון בין שני צדדים, הצד המתקשר והצד המקושר.

## המידע המועבר
בשיחה מועבר בין שני הצדדים קול (בשיחת טלפון סטנדרטית), מידע (כאשר שני הצדדים משתמשים במודם), או העתק של מסמך (כאשר הצדדים משתמשים בפקס). השיחה יכולה להתקיים בין טלפון קווי, טלפון סלולרי או טלפון לווייני או כל שילוב ביניהם. כמו כן אפשר לקיים שיחת ועידה כאשר השיחה מתבצעת בין שלשה צדדים או יותר.

שיחות הטלפון מתבצעות על גבי רשת הטלפון, שיכולה להיות או רשת ציבורית או רשת פרטית, כאשר בדרך כלל הרשתות הפרטיות מחוברות אף הן לרשת הציבורית על מנת לאפשר למשתמשי הרשת הפרטית להתקשר אל מחוץ לרשת.

רוב שיחות הטלפון ברשתות הציבוריות נעשות באמצעות פרוטוקול תקשורת ISUP. רשתות פרטיות ישתמשו לרוב ב-QSIG או ב-DPNSS אך לעיתים גם ב־SIP.

## עלות
בכמה מדינות (כמו: קנדה, ארצות הברית, הונג קונג, אנגליה, אירלנד וניו זילנד) שיחות תוך-ארציות הן ללא עלות. במדינות אחרות, נגבה תשלום על השירות. גובה התשלום נקבע על ידי ספק השירות, ותלוי בטיב השירות (לרוב, לשיחה מקו נייח תהיה עלות שונה מאשר שיחה מקו סלולרי), זמן השיחה, עיתוי השיחה (חברת בזק בישראל למשל, גובה תעריף שונה עבור שעות שיא ושעות רגילות בשיחה מנייח לנייח, אם כי למעשה אין כל הבדל עבור החברה ואין הגבלה לכמות השיחות שהחברה יכולה לספק) ויעד השיחה.

ברוב מקומות העולם, המחייג משלם את עלות השיחה, אך במקרים מסוימים כמו בחיוג חוזר ועוד, הצד המקבל משלם.

כיום במדינות רבות, קיימים מסלולי שיחה עבור מספר דקות (מוגבל או לא) בסכום קבוע מראש, על מנת לאפשר חיסכון בתשלום. לרוב המסלול כולל גם שירותי אינטרנט ומסרונים.

## שיחות טלפון בין-לאומיות
שיחת טלפון בין-לאומית נעשית בדומה לשיחת טלפון מקומית, אך בתחילת החיוג יש להוסיף ספרות למעבר לספק השירות של שיחות טלפון בין-לאומיות, וקידומת טלפון בין-לאומית של המדינה אליה נעשה החיוג. העברת השיחה הבין-לאומית נעשית לעיתים בכבל טלפון תת-ימי או בתקשורת לוויינית.

שיחת הטלפון הבין-לאומית הראשונה מבוצעת ב-7 בינואר 1927 מניו יורק ללונדון.

בישראל היה השירות של שיחות טלפון בין-לאומיות מונופול של חברת "בזק", עד לפתיחתו לתחרות בשנת 1998.

## קישורים חיצוניים

## הערות שוליים

קטגוריה:טלפוניה: שירותים
רשת טלפון

**רשת טלפון** היא רשת תקשורת המשמשת לשיחת טלפון בין שני צדדים או יותר.

ישנם סוגים שונים של רשת טלפון:
* רשת קו קבועה, בה הטלפונים חייבים להיות מחווטים ישירות למרכזיית טלפון אחת. רשת זו ידועה כרשת הטלפונים הציבורית או **PSTN**.
* רשת אלחוטית שבה הטלפונים הם סלולריים והשימוש בהם אפשרי בכל מקום באזור הכיסוי.
* רשת פרטית, בה קבוצה סגורה של טלפונים מחוברת זה לזה ועליהם להשתמש בשער כדי להתקשר לרשת הרגילה. זו משמשת בדרך כלל בתוך חברות ומוקדים טלפוניים ונקראת חילופי סניף פרטיים (PBX).

מפעילי טלפון ציבוריים (PTOs) בונים ומפעילים את שני הסוגים הראשונים ומספקים שירותים לציבור על פי רישיון מהממשלה. מפעילי רשת סלולרית וירטואלית (VNOs) חוכרים בסיטונאות מ-PTOs ומוכרים שירות טלפוניה לציבור באופן ישיר.

## הערות שוליים

קטגוריה:טלפוניה
קטגוריה:תשתיות תקשורת
Gentle Giant (אלבום)

**Gentle Giant** הוא אלבום הבכורה של להקת הרוק המתקדם הבריטית, ג'נטל ג'ייאנט. האלבום יצא בשנת 1970.

## רשימת שירים

## מבצעים
*גארי גרין - גיטרה (רגילה ו-גיטרת 12 מיתרים), חליל, שירה מלווה
*קרי מיניר - קלידים, גיטרת בס, צ'לו, סינתיסייזר, שירה מובילה בשיר 3 ו-6, שירה מלווה, כלי הקשה
*דרק שולמן - שירה מובילה בכל השירים חוץ משירים 4 ו-7, שירה מלווה, בס
*פיל שולמן - סקסופון, חצוצרה, שירה מובילה בשירים 2 ו-5, שירה מלווה
*ריי שולמן - בס, ויולה, גיטרה, כלי הקשה, שירה מלווה
*מרטין סמית' - תופים, כלי הקשה, קסילופון
*לאונרד סטוגל - מנהל

יחד עם:
*פול קוש - קרן טנור בשיר 1
*קלייר דניז - צ'לו בשיר 4

## הפצה
האלבום לא יצא לאור בצפון אמריקה בזמן אמת, וכך אירע שהאיור הופיע כעבור שנתיים על גבי עטיפת האלבום השלישי, Three Friends, בגרסתו האמריקאית/קנדית.

## הפקה
*רוי תומאס בייקר - טכנאי קול
*ג'ורג' אנדרווד - עטיפת אלבום
*טוני ויסקונטי - הפקה

## קישורים חיצוניים

קטגוריה:אלבומי בכורה מ-1970
קטגוריה:אלבומים באנגלית
קטגוריה:אלבומים שהופקו על ידי טוני ויסקונטי
קטגוריה:אלבומי חברת וירג'ין רקורדס
The Power of Five

**The Power of Five** (בעברית: הכוח של החמישה, בארצות הברית ידוע גם כ"שומרי הסף") היא סדרה של ספרי פנטזיה ומתח, שנכתבה על ידי הסופר הבריטי היהודי אנתוני הורוביץ. בשנת 2012, הושלמו כל הרומנים (אף על פי שהורוביץ ציין בטוויטר שהוא מתכנן לשכתב ולהוציא מחדש את הספר החמישי, Oblivion). הרומן החמישי, Oblivion, יצא ב-4 באוקטובר 2012.

הסדרה מתפרסמת בבריטניה על ידי הוצאת "Walker books". הרומנים עוסקים במיוחד בתורת הנסתר ורעיונות פגניים מיסטיים כהקרבת קורבנות אדם וטקסי דם הם מרכיבי עלילה מרכזיים. לדוגמה: בספר הראשון הגיבור, מתיו פרימן, נרדף על ידי חברי כת שטנית שרוצים להשתמש בו בקורבן אדם ולהקריבו כדי לפתוח שער באמצעות שילוב של פיזיקה גרעינית ומאגיה שחורה, לממד נוסף אשר מחזיק קבוצה של שדים רעים עתיקים בשבי.

ספרי הסדרה טרם תורגמו לעברית.

הסדרה מספרת על חמישה ילדים אשר נקראים שומרי הסף (Gatekeepers), שלכל אחד מהם כוח על אחר והם אינם מכירים אחד את השני. הם צריכים להיפגש כדי לעצור קבוצה של שדים עתיקים, הנקראים "The Old Ones", אשר נכלאו כ-10,000 שנים לפני קו העלילה, מלהשתחרר ולהשתלט על העולם. בסדרת ספרים זו, כל ספר מספר על אחד משומרי הסף.

## הספרים בסדרה
### Raven's Gate
מספר את סיפורו של מאתיו פרימן בן ה-14 (המכונה מאת'), מנהיג החבורה וגם פושע צעיר. הספר מתמקד בבריחתו מכת שטנית שרוצה להקריב אותו כדי לפתוח שער לממד מקביל וגילוי כוח העל שלו. בסוף הספר מאת' מגלה כי יש עוד 4 כמוהו.

### Evil Star
מספר על שער נוסף הממוקם בפרו שעומד להיפתח, ומאת' נשלח כדי למנוע זאת. שם מאת' פוגש ילד שפעם שדד אותו, אותו ילד נקרא פדרו ויש לו את הכוח לרפא.

### Nightrise
מספר על התאומים ג'ימי וסקוט, שלהם היכולת לשלוט במחשבות.

### Necropolis
מספר על סקרלט המסוגלת לשלוט במזג האוויר.

### Oblivion
הספר, שיצא ב-2012, מסיים את הסדרה ומספר על כך שהכוח של החמישה (כך מכונים שומרי הסף) התאחד ונלחם בקבוצת השדים אשר יצאה מן השער האחרון. הורוביץ הצהיר שהוא ביצע מחקר בנושא ההתחממות הגלובלית לצורך כתיבת ספר זה.

## קישורים חיצוניים
* 
*האתר הרשמי של הסדרה
*אתר ויקי המוקדש לסדרה 

## הערות שוליים

קטגוריה:סדרות ספרי מתח
קטגוריה:סדרות ספרי פנטזיה
קומורית

**קומורית** (בקומורית: Shimasiwa [שפת האיים]) או Shikomori [השפה של קומורו]) היא השפה המדוברת ביותר בקומורו ומדוברת גם במיוט. השפה שייכת לשפות הסוואהיליות אך עם השפעות גדולות יותר מהשפה הערבית מאשר הסוואהילי.

קומורו מורכבת משלושה איים ולכל אי, יש ניב משלו. בגרנד קומור הניב נקרא shingazidja, באנג'ואן הניב נקרא shindzuani, במוהֶלי הניב נקרא shimwali ובמיוט הניב נקרא shimaore.

את השפה נהוג לכתוב באותיות לטיניות או ערביות.

קטגוריה:ערכים שבהם תבנית בריטניקה אינה מתאימה
קטגוריה:שפות בנטו
ביטצ'ה

**ביטצ'ה** (בסלובקית: **Bytča**, בהונגרית: **Nagybiccse**) היא עיר בצפון-מערב סלובקיה. העיר שוכנת על גדת נהר ואה סמוך לעיר ז'ילינה. ידועה כעיירת הולדתו של נשיא סלובקיה יוזף טיסו.

## היסטוריה
העיר נוסדה בשנת 1946 כתוצאה מאיחודם של מספר יישובים, בהם מלה ביטצ'ה (Malá Bytča) וולקה ביטצ'ה (Veľká Bytča). רובה של העיר מורכב מן היישוב ולקה ביטצ'ה, עליו קיימות עדויות כתובות החל משנת 1234, אז כונה טרה ביצ'ה (terra Bycha). ולקה ביצ'ה קיבלה מעמד עירוני בשנת 1378. היישוב היה מקום מושבו של שליט פאודלי ובתקופות מאוחרות יותר היו בו בעלי מלאכה רבים.

## נקודות ציון
בעיר קיימת טירה מפורסמת אשר נבנתה במאה ה-13 כמבצר המוקף חפיר מוצף במים. המבנה נבנה מחדש במאה ה-16 בסגנון הרנסאנס. בעיר גם ארמון חתונה שנבנה בשנת 1601 ובו פועל מוזיאון, מבנה ייחודי מסוגו בסלובקיה, וכן בתים בסגנונות הרנסאנס, הבארוק, והקלאסי-בורגני.

## דמוגרפיה
במפקד אוכלוסין משנת 2001 נמצא כי בעיר 11,150 תושבים. 98.27% מתוכם היו סלובקים ו-0.58% צ'כים. מתוך תושבי העיר 90.87% היו קתולים, 4.35% היו חסרי דת ו-1.51% לותרנים. במפקד משנת 2006 חיו בעיר 11,595 תושבים.

## כלכלה
עיקר כלכלת העיר מתבססת על תעשייה. המעסיקים הבולטים הם מפעל לייצור מסבים (Kinex), וכן מפעלי טקסטיל, עיבוד עץ למוצרי ספורט, וכן מבשלת בירה.

## יהודי ביטצ'ה
[ממוזער|250px|[אנדרטה לזכר יהודי מחוז ולקה ביצ'ה שנספו בשואה, בבית העלמין הדרום]]
בביטצ'ה פעלה קהילה יהודית החל מן המחצית הראשונה של המאה ה-18 עת הוקם בעיירה בית קברות יהודי. מוסדות קהילה נוספים, בהם מקווה, ובית מטבחיים נבנו במהלך המחצית השנייה של המאה ה-18. בשנת 1774 החל לפעול בעיר בית ספר יהודי, אשר עבר לבניין גדול יותר בשנת 1868, אחד ממנהלי בית הספר היה אהרון קולק, סבו של טדי קולק. מבנה בית כנסת נחנך בשנת 1801. בין רבני ביטצ'ה בולט הרב יעקב וויילר גרוסמן (1786–1866), אשר חיבורו "בית יעקב", פירוש למסכת עירובין, זכה להסכמות גדולי דורו, בהם החתם סופר ומהר"ם בנט.

בתחילת המאה ה-20, קודם לפרוץ מלחמת העולם הראשונה, התגוררו סמוך לביטצ'ה יהודים רבים ורבניה של ביטצ'ה המשיכו לכהן בעיר עד לשנת 1918, אז נספחה לרבנות טרנצ'ין. בשלהי המאה ה-19 ובתחילת המאה ה-20 בלטו יהודי ביטצ'ה בין בעלי מקצועות הרפואה ועריכת דין במחוז. יהודי העיר אף החזיקו ברבים ממפעלי התעשייה בעיר. עד לשנת 1939 פעלו יהודים אף במועצת העיר. 

בתחילת שנות ה-30 פעל בעיר קן של תנועת השומר הצעיר ובו כ-40 חברים במטרה לעודד את הנוער לעלות לארץ ישראל. עם קום מדינת סלובקיה, כגרורה של גרמניה הנאצית, במרץ 1939, החל השלטון להצר באופן שיטתי את צעדי היהודים במדינה והפסיק את פעולת מוסדות הקהילה. רבים מיהודי ביטצ'ה נשלחו במחצית הראשונה של שנות ה-40 למחנות עבודה, וכן מחנות ריכוז והשמדה. בכך בא הקץ על קהילת יהודי ביטצ'ה.

## ילידי המקום

* **דב ברנאט הֶלֶר** (1871 – 1943) היה יהודי-הונגרי, היסטוריון ספרות, מזרחן, רב, ומורה בבית המדרש לרבנים בבודפשט. 

## לקריאה נוספת
* פאבל קראל, **יהודי ביטצ'ה**. בתרגום חנה מאייר. הוצאת המחבר, 2012.

## קישורים חיצוניים

* 

קטגוריה:סלובקיה: ערים
קטגוריה:קהילות יהודיות שמונצחות בבית העלמין הדרום
קטגוריה:סלובקיה: טירות
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
כנסיית סן-פייר (קן)

**כנסיית סן-פייר** (בצרפתית: Église Saint-Pierre) היא כנסייה קתולית בקן, נורמנדי שבצרפת. היא ניצבת בכיכר סן-פייר שבמרכז העיר.

הכנסייה נבנתה בין המאות ה-13 וה-16, כאשר האפסיס (במזרח) נבנה על ידי הקטור סוהייר (Hector Sohier) בשנים 1518-1545. הצריח הבודד של כנסייה נהרס ב-1944, אך נבנה מחדש אחרי המלחמה. עד המאה ה-19 החלק המזרחי של הכנסייה השקיף על תעלה, אך היא נסתמה והוחלפה בכביש.

הכנסייה בנויה ברובה באדריכלות גותית כאשר הסגנונות השולטים הם הסגנון הגותי המאוחר, סגנון גותי לוהב וסגנון שמהווה מעבר בין הגותיקה לאדריכלות הרנסאנס. מגוון אמנים, ביניהם גלפים (עושי תגליפים) תיעדו את הכנסייה על רקע התעלה.


Saint Pierre de Caen.jpg|האפסיס והתמיכות הדואות בחזית הצפונית
Caen, Église Saint-Pierre 01.jpg|האפסיס והתמיכות הדואות בחזית הדרומית
StPierre vitrail face.jpg|חלון הרוזטה
Caen odon eglise saintpierre.JPG|תגליף של הכנסייה והתעלה


## קישורים חיצוניים

* 

קטגוריה:צרפת: כנסיות בסגנון גותי

קטגוריה:קן
קטגוריה:נורמנדי תחתית: מבנים
קטגוריה:נורמנדי: מבנים
CTC (ערוץ טלוויזיה)

**CTC** הוא ערוץ בידור בטלוויזיה הרוסית אשר הוקם בשנת 1996 ורוב תוכניותיו הן תוכניות בידור. הערוץ הוא חלק מחברת המדיה "CTC Media" הרשומה בארצות הברית ומשרדיה שוכנים במוסקבה. הערוץ הוקם בשנת 1996 בשם СТС-8, כאיחוד של 8 ערוצי טלוויזיה מקומיים. לאחר הוספת מספר תחנות אזוריות הוחלף השם לשם הנוכחי, ראשי תיבות של "רשת תחנות טלוויזיה - Сеть Телевизионных станций".

הערוץ הפיק עשרות סדרות טלוויזיה וסרטים פופולריים, בהם הסרט "הפלוגה התשיעית" מ-2005 בבימויו של פיודור בונדרצ'וק; והגרסה הרוסית לסדרה "רמזור" שמשודרת ממרץ 2011 וזוכה להצלחה והייתה אף מועמדת לפרס TEFI של האקדמיה הרוסית לטלוויזיה ב-2011 בקטגוריית "הסדרה הקומית הטובה ביותר". הערוץ משתף פעולה באופן הדוק עם ספקי שירותי הזרמת המדיה more.tv ו-Start.ru.

באפריל 2018 למנהל הערוץ מונה ויאצ'סלב מורוגוב.
## ערוצי בת
*הערוץ הביתי (домашний) המיועד לנשים
*ערוץ "פלפל" (פירץ - перец) המשדר קומדיה ובידור לנוער ומבוגרים
*CTC INTERNATIONAL - ערוץ המשדר תוכניות וסדרות ששודרו בערוץ CTC במספר מדינות בעולם, בהן ישראל
*ערוץ 31 - משודר בקזחסטן
*TV DIXI - משודר במולדובה
*ВТВ - משודר בבלארוס
*CTC Love - משדר סדרות רומנטיות ודרמה, מהווה הרחבה לערוץ הראשי, הופיע בשנת 2014

## תוכניות וסדרות מרכזיות בערוץ
*קולנוע בפרוטרוט (Кино в деталях) - תוכנית חדשות קולנוע בהנחיית הבמאי פיודור בונדרצ'וק
*וורוניני (воронины) קומדיית מצבים על משפחה והוריו של הבעל שגרים בית ליד בית
*6 קטעים (6 кадров)
*בנות של אבא (папины дочки)
*בית ספר סגור (закрытая школа)
*אחת בעד כולם (одна за всех)
*נסיך סיביר (Принц Сибири)
*צוות אוויר (Улётный экипаж)
*המטבח (Кухня) וסדרות הספין אוף וסרטי ההמשך שלה.
*חדשות
*לשרוד אחרי

## קישורים חיצוניים

* 

## הערות שוליים

*
גראן פרה

**גראן פרה** (בצרפתית: **Grand-Pré**) הוא יישוב כפרי במחוז קינגס בנובה סקוטיה שבקנדה. משמעות שם היישוב בצרפתית היא "הערבה הגדולה"). היישוב שוכן בקצה המזרחי של עמק אנפוליס, על חצי אי שבולט לתוך אגן מינאס שנוצר בצומת הנהרות גספרו וקורנווליס.

היישוב זכה לעיקר פרסומו בעקבות הפואמה "אוונג'לין" של הנרי וודסוורת' לונגפלו, וכיום נמצא בו האתר ההיסטורי הלאומי גראן פרה. ב-30 ביוני 2012 הוכרז היישוב כאתר מורשת עולמית על ידי אונסק"ו, תחת השם "הנוף התרבותי של גראן פרה".

ממוזער|שמאל|כנסיית הזיכרון ופסל אוונג'לין

## קישורים חיצוניים

* 
* האתר ההיסטורי הלאומי גראן פרה באתר Parks Canada
* האגודה לקידום גראן פרה

קטגוריה:נובה סקוטיה: יישובים
קטגוריה:יישובים שהוקמו ב-1680
יערות הגשם של אטסינאנאנה

**יערות הגשם של אטסינאנאנה** הוא אתר מורשת עולמית שהוכרז על ידי אונסק"ו וכולל 13 אזורים בשישה פארקים לאומיים בחלק המזרחי של מדגסקר. ששת הפארקים הם: מרוג'ג'י, מאסואלה, זאהאמנה, ראנומאפאנה, אנדרינגיטרה, אנדוהאהלה.

יערות הגשם הללו הם מרכיב חשוב בשמירה על המגוון הביולוגי של מדגסקר, המשקף את ההיסטוריה הגאולוגית של האי. האי נפרד סופית מאפריקה לפני למעלה מ-60 מיליון שנים, כך שהפאונה והפלורה שלו התפתחו בסביבה מבודדת יחסית. היערות הוכרזו על ידי אונסק"ו בזכות חשיבותם בתהליכים ביולוגיים ואקולוגיים, ובשל המגוון העשיר והמינים בסכנת הכחדה הגדלים בהם. מינים רבים הם נדירים ומאוימים, אך בין המינים היותר מוכרים ניתן למנות כאלו המשתייכים לפרימטים וללמוריים.

אופי השטח המחוספס והגישה הגרועה לרוב האזורים המוגנים מעניקים להם מידה גבוהה של הגנה אינהרנטית, ולכן האיומים נוטים להיות מקומיים וברמה נמוכה יחסית. עם זאת, ישנם מספר רב של אנשים החיים בסמיכות לרבים מיערות הגשם התלויים במשאבי יער ולעיתים קרובות מנצלים אותם באופן בלתי חוקי ולא בר קיימא. קהילות תושבות מקומיות מחזיקות לעיתים קרובות באמונות מסורתיות וטאבו מקומי ששימשו להגנה על מיני יערות מסוימים כגון למורים באזורים מסוימים. מערכות אמונה מסורתיות כאלה ויתרונות השימור שהן מביאות יכולות להיות משובשות על ידי זרם של אנשים הנמשכים על ידי כריתת עצים בלתי חוקית והזדמנויות כרייה אומנותיות.

בשל הפגיעה המשמעותית ליערות שגרמו כריתת העצים וציד בלתי חוקי הוחלט ב-2010 להכניס את היערות להגדרת אתר מורשת עולמית בסיכון. בשנים שלאחר מכן ממשלת מדגסקר, בתמיכה בין-לאומית, ביצעה מספר פעולות לשיפור המצב, כולל ניהול היערות בצורה מסודרת יותר, הגברת הפיקוח על כריתה, מעקב לווייני ופטרולים בשטח. בעקבות השינויים תועד שיקום משמעותי בשטח שעבר בירוא, עצירה של הכריתה הבלתי-חוקית ושפל בציד הבלתי-חוקי של למורים. בעקבות זאת, ועדת המורשת העולמית של אונסק"ו החליטה להסיר את האתר מרשימת אתרי המורשת העולמית בסיכון ב-2025.

## קישורים חיצוניים

* דף מידע באתר WCMC 

## הערות שוליים

קטגוריה:מדגסקר: גאוגרפיה
צילום בטן

250px|ממוזער|שמאל
**צילום בטן** הוא צילום רנטגן של אזור הבטן. צילום זה מתבצע בקלות ובמהירות בחדר מיון, והוא כלי אבחנתי בעיקר עבור מצבים חריפים, שבהם יש צורך בבדיקות דחופות.

צילום רנטגן מתבצע על פי רוב בשכיבה במצב פרקדן, אולם ניתן גם לערוך צילומי בטן בעמידה ובשכיבה על הצד ועל הבטן. הצילום צריך לכלול את אזור הבטן מהגבול העליון של הכבד ועד למאחה עצמות החיק. האיברים הנבדקים בתצלום זה הם צינור העיכול, הכבד, הטחול, הלבלב, הכליות ודרכי השתן וחוליות עמוד השדרה הבטני.

הצבעים המשתקפים מן הצילום מעידים על סוג הרקמה שבה פגעה קרן הרנטגן. אזורים שחורים מעידים על אוויר, אזורים אפורים על רקמות רכות ואזורים לבנים על עצמות והסתיידויות, כאשר אזורים לבנים מאוד עשויים להעיד על חומרי ניגוד ומתכות. כאשר יש צורך בצילום של חלל צינור העיכול המלא באוויר, ועל כן קרני הרנטגן עוברות דרכו ולא מוחזרות, מכניסים לגוף חומר ניגוד, דרך הפה, בזריקה או בחוקן, אשר נראה בלבן על גבי הצילום. חומר הניגוד יכול להיות משולב בגרנולות המפיצות אוויר, אשר דוחק את חומר הניגוד אל דפנות צינור העיכול ויוצר כך ניגוד כפול. חומרי הניגוד הנפוצים הם בריום ויוד, אשר אינם נספגים במעיים. כאשר יש חשד לנקבים בצינור העיכול, לא משתמשים בבריום, מאחר שהוא עלול לגרום להידבקויות המעיים. כמו כן, מתן חומר הניגוד מחייב תפקוד כליות תקין והיעדר אסתמה.

צילום בטן משמש, בין היתר, לאבחנת חסימת מעיים, נקב במעיים, אבנים בכליות ואבני כיס מרה. יש לו ערך אבחנתי נמוך מאשר לצילום חזה והחשיפה בו לקרינה גבוהה יותר.

## ראו גם
* טומוגרפיה ממוחשבת
* בדיקת אולטרה סאונד רפואית
* דימות תהודה מגנטית
* בטן חריפה

## קישורים חיצוניים

קטגוריה:דימות רפואי
קטגוריה:רדיוגרפיה
קטגוריה:בדיקות רפואיות
לינדנבאום

**לינדנבאום** (Lindenbaum) הוא שם משפחה שמקורו בגרמנית ומשמעותו עץ תרזה.

קטגוריה:שמות משפחה